 REPUBLIKA HRVATSKA

 PRIMORSKO-GORANSKA ŽUPANIJA

  GRAD DELNICE

 **GRADONAČELNICA**

KLASA: 947-01/21-01/02

URBROJ: 2170-6-5-2-13

Delnice, 19. prosinca 2024.g.

Na temelju članka 35. stavaka 2. Zakona o vlasništvu i drugim stvarnim pravima „Narodne novine“ 91/96, 68/98, 137/99, 22/00, 73/00, 114/01, 79/96, 141/06, 146/08, 38/09, 153/09, 90/10, 143/12, 152/14), članka 48. Zakona o lokalnoj i područnoj (regionalnoj) samoupravi (“Narodne novine” 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst), 137/15, 123/17, 98/19 i 144/20), članka 60. Statuta Grada Delnica (Službene novine Grada Delnica“ 02/21), članka 4. Odluke o gospodarenju zemljištem u vlasništvu Grada Delnica („Službene novine Grada Delnica“ 07/24 i 10/24), sve na osnovi temeljne Odluke Gradonačelnice Grada Delnica o raspisivanju javnog natječaja za prodaju nekretnine (šuma, u naravi građevinsko zemljište) u vlasništvu Grada Delnica od 19.11.2024. godine, na prijedlog Komisija za raspolaganje zemljištem u vlasništvu Grada Delnica od 09. prosinca 2024. godine, Gradonačelnica Grada Delnica donosi

**O D L U K U**

**o odabiru najpovoljnijeg ponuditelja**

**za prodaju nekretnine u vlasništvu Grada Delnica**

/sjenokoša pod Lučički vrh, u naravi okućnica/

Članak 1.

Gradonačelnica Grada Delnica dana 19.11.2024. godine donijela je Odluku o raspisivanju javnog natječaja za prodaju nekretnine (sjenokoša pod Lučički vrh) u vlasništvu Grada Delnica, oznake k.č.br. 4317/5, upisane u zkul. 1420 k.o. Delnice I, površine 471 m2, koji je objavljen na web stranici te oglasnoj ploči Grada Delnica dana 21.11.2024. godine, istog dana kada je objavljena i obavijest o raspisivanju javnog natječaja u Novom listu.

Prema važećem Prostornom planu uređenja Grada Delnica (SN PGŽ 24/02, 11/13, SN GD 4/16 i 11/21), nekretnina se nalazi u građevinskom području gospodarsko poslovne namjene K-2-2, namjena je gospodarska - poslovna prema Urbanističkom planu uređenja građevinskog područja naselja Delnice, područja poslovne namjene K-1- i K-2-2 ( SN PGŽ 07/05, 23/11, SN GD 2/16, 3/17 i 3/23).

Početna kupoprodajna cijena, tj. vrijednost zemljišta iz točke 1. ovog članka iznosi 1.790,00 €, sve prema Procjembenom elaboratu Vedrane Knežević dipl.ing.građ., stalnog sudskog vještaka za graditeljstvo i procjenu nekretnina iz Ogulina, Bernardina Frankopana 4., čija je oznaka broj elaborata PE-12/2023 od rujna 2023. godine te pozitivnog mišljenja Procjeniteljskog povjerenstva PGŽ od listopada 2023. godine.

Članak 2.

Rok za dostavu prijave za nadmetanje bio je 8 dana od dana objave u dnevnom tisku, tj. do 29. studenog 2024. godine.

Za navedenu nekretninu stigla je jedna formalno ispravna ponuda koju je dao Goran Graditeljstvo d.o.o., Delnice, Sajmišna 31, zaprimljena u pisarnici grada 28.11.2024. u 10,07 sati.

Procjena iznosi 1.790,00 eura, a ponuditelj nudi 2.000,00 eura.

U ponudi je dostavljeno:

1.Potpisan i pečatom ovjeren „Zahtjev za sudjelovanje u javnom natječaju“ u kojem je naveden naziv tvrtke i sjedište (za pravnu osobu) te oznaka rednog broja zemljišta za koji se podnosi prijava, naziv banke i broj računa radi povrata jamčevine,

2.Dokaz o uplaćenoj jamčevini u visini od 179,00 eura,

3.Izvornik Rješenja o upisu u sudski registar ili Izvod iz sudskog registra ne stariji od 30 dana (za pravnu osobu iz RH) od 12.11.2024.

4.Potvrda nadležnog tijela Grada Delnica vezano uz nepostojanje dugovanja prema Gradu Delnicama.

Članak 3.

 Ukupna kupoprodajna cijena od 2.000,00 eura umanjuje se za plaćeni iznos jamčevine u iznosu od 179,00 eura, što znači da je kupac dužan uplatiti još 1.821,00 euro na IBAN: HR9824020061806900005, model HR24 s pozivom na broj: 7757-OIB kupaca, u roku od 30 dana od dana sklapanja kupoprodajnog ugovora.

 Uz kupoprodajnu cijenu, a kako je u javnom natječaju i navedeno, kupac još plaća:

a)Trošak izrade Procjembenog elaborata koji iznosi 225,00 eura.

b) Troškove sklapanja i ovjere kupoprodajnog ugovora te

c) Porez na promet nekretnina.

Članak 4.

Ukoliko najpovoljniji ponuditelj odustanu od ponude ili ne sklopi ugovor u propisanom roku gubi pravo na povrat jamčevine.

Nekretninama se raspolaže u stanju »viđeno-kupljeno«.

Rok zaključenja ugovora o kupoprodaji najkasnije je unutar 30 dana od odabira najpovoljnijeg ponuditelja.

Članak 5.

 Ova odluka stupa na snagu danom donošenja i objaviti će se na web stranici Grada Delnica.

 **Gradonačelnica Grada Delnica**

 Katarina Mihelčić, dipl. ing. agr.